Ο **Ιάκωβος, Κόμης του Ουέσσεξ και του Φόρφαρ** (αγγλικά: *James, Earl of Wessex and Forfar*, 17 Δεκεμβρίου 2007) είναι το νεότερο παιδί και ο μοναδικός γιος του Πρίγκιπα Εδουάρδου, Δούκα του Εδιμβούργου και της Σοφίας, Δούκισσας του Εδιμβούργου. Είναι 14ος στην σειρά διαδοχής για τον Βρετανικό Θρόνο. 

Είναι ο νεότερος εγγονός της Βασίλισσας Ελισάβετ Β΄ και του Πρίγκιπα Φιλίππου, Δούκα του Εδιμβούργου. και ανιψιός του Βασιλιά Καρόλου Γ΄.

Βιογραφία
---------

Ο Ιάκωβος Αλέξανδρος Φίλιππος Τεό Μαουντμπάττεν-Ουίνδσορ, γεννήθηκε με καισαρική τομή, στις 17 Δεκεμβρίου 2007 και ώρα 16:20 μ.μ. (ώρα Αγγλίας) στο Νοσοκομείο Φρίμλεϊ Παρκ στο Σάρρεϋ της Αγγλίας. Ο Πρίγκιπας Εδουάρδος ήταν παρών στη γέννηση του δεύτερου παιδιού του, παρατήρησε ότι η γέννα ήταν "πολύ πιο ήρεμη από ότι η πρώτη λόγω της έκτακτης καισαρικής", η σύζυγός του "ήταν πολύ καλά στην υγεία της", και ότι ο γιος του ήταν "σαν τα περισσότερα μωρά, πολύ μικρός, πολύ γλυκός και πολύ χαριτωμένος". Το μωρό και η μητέρα του πήραν εξιτήριο από το νοσοκομείο στις 20 Δεκεμβρίου και την επόμενη ημέρα ανακοινώθηκαν τα ονόματά του.

Βαπτίστηκε στο ιδιωτικό παρεκκλήσι του Κάστρου Ουίνδσορ, στις 19 Απριλίου 2008. Νονοί του ήταν η Ντενίζ Πάλτον, η Τζιάνιε Ίργουιν, ο Άλασταιρ Μπρους, ο Ντάνκαν Μπάλιβαντ και ο Τομ Χιλ.

Από το 2020, ο Ιάκωβος παρακολουθεί το γυμνάσιο "Eagle House School" στο Μπέρκσαϊρ της Αγγλίας.

Τίτλοι
------

* **17 Δεκεμβρίου 2007 – 10 Μαρτίου 2023**: Ιάκωβος, Υποκόμης του Σέβερν
	+ *Νομικά*: *Η Αυτου Βασιλική Υψηλότητα, ο* Πρίγκιπας Ιάκωβος του Ουέσσεξ
* **10 Μαρτίου 2023-σήμερα:** Ιάκωβος, Κόμης του Ουέσσεξ και του Φόρφαρ.
	+ *Νομικά*: *Η Αυτου Βασιλική Υψηλότητα, ο* Πρίγκιπας Ιάκωβος του Ουέσσεξ.

Μέχρι τις 10 Μαρτίου του 2023 ο Ιάκωβος ήταν γνωστός ως Υποκόμης του Σέβερν, με τον μεγαλύτερο δευτερεύοντα τίτλο του πατέρα του. Έκτοτε, αφ' ότου ο πατέρας του χρίσθηκε Δούκας του Εδιμβούργου, ο Ιάκωβος χρησιμοποιεί τους ανώτερους τίτλους του πατέρα του, αυτούς του Κόμη του Ουέσσεξ και του Φόρφαρ.

Παραπομπές
----------

1. ↑  «The Countess of Wessex – Marriage and family». The official website of the British Monarchy. 2008–2009. Αρχειοθετήθηκε από το πρωτότυπο στις 3 Δεκεμβρίου 2010. Ανακτήθηκε στις 4 Απριλίου 2011.
2. ↑  «Special Report , 1999 , 06/99 , royal wedding , Wessex titles for Edward and Sophie». BBC News. 19 Ιουνίου 1999. Ανακτήθηκε στις 30 Οκτωβρίου 2010.
3. ↑  «Countess gives birth to baby boy». *BBC News*. 17 December 2007. .
4. ↑  «Edward and Sophie name baby James». *BBC News*. 21 December 2007. .
5. ↑  «Announcement of the Arrangement for the Christening of Lord Severn». *royal.gov.uk*. 15 April 2008. Αρχειοθετήθηκε από το πρωτότυπο στις 20 April 2008. .
6. ↑  «Queen sees grandson's christening». *BBC News*. 19 April 2008. .
7. ↑  Lamb, Christina. «Can Sophie, Countess of Wessex, steady the royal ship?» (στα αγγλικά). ISSN 0140-0460.. Ανακτήθηκε στις 2022-09-18.
8. ↑  «Sky News».

Εξωτερικοί σύνδεσμοι
--------------------

|  |
| --- |
| Ιάκωβος, Κόμης του Ουέσσεξ **Οίκος του Ουίνδσορ****Γέννηση:** 17 Δεκεμβρίου 2007 |
| Γραμμή διαδοχής
 |
| ΠροκάτοχοςΟ Κόμης του Ουέσσεξ | **Γραμμή διαδοχής στον Βρετανικό θρόνο**14η θέση | ΔιάδοχοςΛαίδη Λουίζα Ουίνδσορ |
| Τάξεις προτεραιότητας στο Ηνωμένο Βασίλειο |
| ΠροκάτοχοςΠρίγκιπας Χάρι | **Κύριοι*Λόρδος του Σέβερν*** | ΔιάδοχοςΠίτερ Φίλιπς |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ιάκωβος, Κόμης του Ουέσσεξ** |